ai4bharat/Pralekha huggingface dataset:
சட்டம் மற்றும் நீதித்துறை அமைச்சகம்
சட்ட மாணவர்களுக்காகஅறிமுகப்படுத்தப்பட்டுள்ள உள்ளகப்பயிற்சி திட்டத்திற்கு விண்ணப்பிக்க
சட்ட மாணவர்களுக்காக அறிமுகப்படுத்தப்பட்ட இன்டர்ன்ஷிப் திட்டத்திற்கு விண்ணப்பிக்க இளம் திறமைசாலிகளை ஸ்ரீ கிரண் ரிஜிஜு பரிந்துரைக்கிறார்
சட்ட மாணவர்களுக்காக அறிமுகப்படுத்தப்பட்ட உள்ளகப்பயிற்சி  திட்டத்திற்கு விண்ணப்பிக்க இளம் திறமைசாலிகளை மத்திய சட்டத்துறை அமைச்சர் திரு. கிரண் ரிஜிஜு பரிந்துரைத்துள்ளார்.
தில்லி மும்பை, பெங்களூரு, கொல்கத்தா மற்றும் சென்னையில் உள்ள அலுவலகங்களின் கீழ், சட்டப் படிப்பு மாணவர்களுக்கான வேலைவாய்ப்புக்கான வாய்ப்பை சட்ட விவகாரத் துறை அறிமுகப்படுத்தியுள்ளது.
இந்த இண்டர்ன்ஷிப் திட்டம் இளம் சட்ட மாணவர்களுக்கு, சட்டம் தொடர்புடைய பல்வேறு துறைகளில் பயிற்சியளிப்பதன் மூலம் சட்ட விவகாரத் துறையின் செயல்பாடுகளை அறிமுகப்படுத்துவதை நோக்கமாகக் கொண்டுள்ளது.
தேர்ந்தெடுக்கப்படும் இளம் பயிற்சியாளர்களுக்கு பயிற்சி உக்கத்தொகை வழங்கப்படும். இதற்காக விருப்பம் உள்ள மாணவர்கள் https://legalaffairs.gov.in/internship என்ற வலைதளம் மூலம் விண்ணப்பிக்கலாம் என மத்திய சட்டத்துறை அமைச்சர் திரு.கிரண் ரிஜிஜூ தெரிவித்துள்ளார்.
இந்த இண்டர்ன்ஷிப் திட்டத்திற்கான தகுதி அளவுகோல், விண்ணப்பதாரர்கள் இந்திய மாணவர்களாக இருக்க வேண்டும், அவர்கள் மூன்றாண்டு பட்டப்படிப்பின் 2வது மற்றும் 3வது ஆண்டு மற்றும் ஐந்தாண்டு பட்டப்படிப்பின் 3வது முதல் 5வது ஆண்டு வரை படிக்கும் அல்லது அங்கீகரிக்கப்பட்ட கல்லூரி/சட்டப் பள்ளி/பல்கலைக்கழகத்தில் இருந்து LLB படிப்பை முடித்த மாணவர்களாக இருக்க வேண்டும். இந்த இண்டர்ன்ஷிப்பின் காலம் பொதுவாக ஒரு மாத காலத்திற்கு இருக்கும், இது வேறுவிதமாக குறிப்பிடப்படாவிட்டால் ஒவ்வொரு மாதமும் முதல் வேலை நாளிலிருந்து தொடங்கும். மாதாந்திர இண்ன்டர்ன்ஷிப்கள் ஜூன் 2022 முதல் மே 2023 வரை தற்காலிகமாகத் தொடங்கும்.
ஒரு குறிப்பிட்ட மாதத்தில், அதிகபட்சமாக 10-30 பயிற்சியாளர்கள் அனுமதிக்கப்படுவார்கள். சட்ட விவகாரத் துறையின் கீழ் பயிற்சித் திட்டத்தில் சேர விரும்பும் மாணவர்கள், தங்களின் கல்லூரி/சட்டப் பள்ளி/பல்கலைக்கழகத்திலிருந்து உரிய ஆவணங்கள்/ தடையில்லா சான்றிதழுடன்  தங்கள் விண்ணப்பத்தைப் பூர்த்தி செய்யலாம். https://legalaffairs.gov.in/internship என்ற இணையதளத்தில் விண்ணப்பப் படிவத்தை அணுகலாம். அனைத்து விண்ணப்பதாரர்களும் ஆன்லைனில் படிவத்தை பூர்த்தி செய்து, இணையதளத்தில் குறிப்பிட்டுள்ளபடி கடைசி தேதிக்கு முன்னதாக அனைத்து ஆவணங்களையும் பதிவேற்றம் செய்ய அறிவுறுத்தப்படுகிறார்கள்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்… https://pib.gov.in/PressReleasePage.aspx?PRID=1830152
ஆயுஷ்
ஆயுஷ் அமைச்சகத்தில் நிதி மேலாண்மை, ஆளுகைச் சீர்திருத்த நடவடிக்கைகள்
நிதி மேலாண்மையை உயர்த்தவும், ஆளுகை சீர்திருத்தங்களை துரிதப்படுத்தவும் புதிய முயற்சிகளை ஆயுஷ் அமைச்சகம் அறிமுகப்படுத்தியுள்ளது. அரசின் திட்டங்கள் , அமைச்சகத்தின் தன்னாட்சி அமைப்புகள் ஆகியவை குறித்து இந்த முயற்சிகள் அமையும்.
இதற்கான வரைவுத் திட்டத்தை ஆயுஷ் அமைச்சகத்தின் செயலாளர் திரு வைத்திய ராஜேஷ் கொடேச்சாவும், நிதி ஆலோசகரும், கூடுதல் செயலாளருமான திரு தர்மேந்திர சிங் கங்வாரும் கடந்த செப்டம்பர் மாதம் வெளியிட்டனர்.
இந்த முயற்சியினால் பொது நிதி மேலாண்மைத் திட்டத்தில் கூடுதல் தாக்கம் ஏற்பட்டுள்ளதுடன், தன்னாட்சி அமைப்புகள் மற்றும் அமைச்சகத்தின் திட்டங்களில் அரசின் கணக்கு மேலாண்மைத் திட்டம் துரிதப்படுத்தப்பட்டுள்ளது.
மேலும், மத்திய ஆயுஷ் அமைச்சகத்துடன் தன்னாட்சி அமைப்புகள் புரிந்துணர்வு ஒப்பந்தத்தில் ஈடுபடவும் வழிவகை செய்யப்பட்டுள்ளது. இதன் மூலம் இந்த அமைப்புகளின் செயல்பாடுகளால் ஏற்படும் விளைவுகள் அமைச்சகத்தின் இலக்கு, குறிக்கோளுடன் இணைக்கப்பட்டுள்ளன.
இந்த முயற்சிகளால் அரசுத்துறைத் திட்டங்கள், அரசு ஆதரவளிக்கும் திட்டங்கள் மற்றும் தன்னாட்சி அமைப்புகளின் செயல்பாடுகளில் சிறப்பான முன்னேற்றம் ஏற்பட்டு உள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1674004
மத்திய அமைச்சரவை
புதுப்பிக்கத்தக்க எரிசக்தி திட்டத்துக்காக 2360 கோடி பத்திரங்களை உருவாக்க அமைச்சரவை ஒப்புதல்
பிரதமர் திரு நரேந்திர மோடி அவர்கள் தலைமையிலான மத்திய அமைச்சரவை, புதுப்பிக்கத்தக்க எரிசக்தி திட்டத்துக்காக 2360 கோடி ரூபாய் மதிப்பிலான பத்திரங்களை உருவாக்க ஒப்புதல் அளித்தது.
மத்திய புதிய மற்றும் புதுப்பிக்கத்தக்க எரிசக்தித் துறை அமைச்சகம் மற்றும், இந்திய புதுப்பிக்கத்தக்க எரிசக்தி வளர்ச்சி குழுமம் ஆகியவற்றால் 2017-18 நிதியாண்டில் இந்த பத்திரங்கள் உருவாக்கப்படும். இந்த பத்திரங்களின் மூலம் வரும் நிதி புதுப்பிக்கத்தக்க எரிசக்தித் துறை அமைச்சகத்தால் சூரிய ஒளி பூங்கா, பசுமை எரிசக்தி பாதைகள், காற்றாலை மின்சாரத்துக்கு ஊக்கமளிப்பது, மத்திய அரசு பொதுத்துறை மற்றும் பாதுகாப்புத் துறை நிறுவனங்கள், சூரிய ஒளி திட்டங்களுக்கான நிதி, வீட்டு மாடியில் உருவாக்கப்படும் சூரிய ஒளி மின் திட்டங்கள், பரவலாக்கப்பட்ட புதுப்பிக்கத்தக்க எரிசக்தி, மற்றும் தன்னாட்சி நிறுவனங்கள் மற்றும் இதர நிறுவனங்களில் முதலீடு ஆகியவற்றுக்கு பயன்படுத்தப்படும். இது போன்ற முதலீடுகள் புதுப்பிக்கத்தக்க எரிசக்தித் துறையில் உட்கட்டுமானத்தை அதிகரிக்கவும், புதுப்பிக்கத்தக்க எரிசக்திக்கான இலக்குகளை அடையவும் இது உதவும். புதுப்பிக்கத்தக்க எரிசகத்தி உற்பத்தியில் கூடுதல் திறனை உருவாக்கவும், இத்துறையில் கூடுதல் வேலை வாய்ப்பை உருவாக்கவும் இந்த நிதி பயன்படும்.
பின்னணி :
2016-17 நிதியாண்டில் NHAI, PFC, REC, IREDA மற்றும் IWAI ஆகிய நிறுவனங்களின் மூலமாக 31,300 கோடி கூடுதல் நிதி சேகரிக்கப்படும் என்று அரசு அறிவித்திருந்தது. இதன் ஒரு பகுதியாக 2016-17ம் நிதியாண்டில், மத்திய புதுப்பிக்கத்தக்க எரிசக்தித் துறை அமைச்சகத்துக்காக 4000 கோடி நிதியை பத்திரங்கள் மூலம் உருவாக்க IREDA அமைப்புக்கு அரசு அனுமதியளித்து ஒதுக்கீடு செய்திருந்தது. இந்த ஒதுக்கீட்டில் IREDA அமைப்பு 1640 கோடி உருவாக்கியிருந்தது. மீதம் உள்ள 2360 கோடி ரூபாய் தேவை குறித்து எரிசக்தித் துறை அமைச்சகம் அரசை அணுகியதைத் தொடர்ந்து தற்போது இந்த ஒப்புதல் அளிக்கப்பட்டுள்ளது.
மத்திய பணியாளர் தேர்வாணையம்
குடிமைப் பணிகள் தேர்வில் தாங்கள் இறுதியாக மத்தியப் பணியாளர் தேர்வாணையத்தால்  பரிந்துரை செய்யப்பட்டிருப்பதாக 2 நபர்கள் தவறாக உரிமைக் கோரியிருப்பது குறித்து யுபிஎஸ்சி விளக்கம் அளித்துள்ளது
நேர்மையாக பரிந்துரைக்கப்பட்ட 2 தேர்வாளர்களுக்கு மாறாக குடிமைப் பணிகள் தேர்வில் தாங்கள் இறுதியாக மத்தியப் பணியாளர் தேர்வாணையத்தால்  பரிந்துரை செய்யப்பட்டிருப்பதாக 2 நபர்கள் தவறாக உரிமைக் கோரியிருப்பது குறித்து யுபிஎஸ்சி விளக்கம் அளித்துள்ளது. இந்த இரு நபர்களின் உரிமைகோரலும் தவறானவை. தங்களின் உரிமைகளுக்கு சாதகமாக போலியான ஆவணங்களை உருவாக்கியுள்ளனர்.
யுபிஎஸ்சி நடைமுறை வலுவானது, எந்த தவறுக்கும் வழியில்லாதது. இவர்கள் கூறுவது போன்ற தவறுகள் ஏற்பட வாய்ப்பு இல்லை. போலியான இரு தேர்வர்களின் உரிமைகோரல்கள் தவறு என்பதற்கான விளக்கம் தரப்படுகிறது.
திருமதி ஆயிஷா மக்ரானி த/பெ. திரு சலீமுதீன் மக்ரானி என்பவரின் சரியான பதிவு எண் 7805064. இவர் 2022 ஜூன் 5-ந் தேதி நடைபெற்ற தொடக்க நிலை தேர்வில் வெற்றி பெறாதது மட்டுமின்றி அடுத்தகட்ட தேர்வுக்கும் செல்ல இயலவில்லை. இதற்கு மாறாக 7811744 என்ற பதிவு எண் பெற்றுள்ள திருமதி ஆயிஷா ஃபாத்திமா த/பெ. திரு நசீருதீன் உண்மையான தேர்வாளர் ஆவார். இவர் குடிமைப் பணிகள் தேர்வு 2022-ன் தேர்வு முடிவில் 184-வது தரவரிசையைப் பெற்று யுபிஎஸ்சி மூலம் பரிந்துரைக்கப்பட்டுள்ளார்.
இதே போல் 2208860 என்ற பதிவு எண் கொண்ட திரு துஷார் த/பெ. திரு.பிரிஜ் மோகன் என்பவரும் தொடக்க நிலை தேர்விலேயே தேர்ச்சி பெற தவறியதோடு அடுத்தக்கட்டத்திற்கும் செல்ல இயலவில்லை. இதற்கு மாறாக 1521306 என்ற பதிவு எண் கொண்ட பீகாரைச் சேர்ந்த திரு துஷார் குமார் த/பெ. திரு.அஸ்வினி குமார் சிங் உண்மையான தேர்வாளர் 44-வது தரவரிசை பெற்று யுபிஎஸ்சி மூலம் பரிந்துரைக்கப்பட்டுள்ளார்.
எந்தவித சரிபார்ப்பும் செய்யாமல் பல ஊடக அலைவரிசைகளும், சமூக ஊடகப் பக்கங்களும் பொறுப்பின்றி தவறான தகவலை வெளியிட்டுள்ளன. இது போன்ற செய்திகளை வெளியிடும் போது யுபிஎஸ்சி-யிடம் உண்மைத்தன்மையை சரிபார்த்து வெளியிட வேண்டுமென்று எதிர்பார்க்கப்படுகிறது. யுபிஎஸ்சி-யின் தேர்தல் விதிகளின்படி தவறான தகவல்களை அளித்த இரு தேர்வர்களும் குற்றமிழைத்திருப்பதோடு அவர்களின் மோசடியான செயல்களுக்காக சட்டப்படியான ஒழுங்கு நடவடிக்கை எடுக்கப்படும் என்றும் யுபிஎஸ்சி தெரிவித்துள்ளது.
ரசாயனம் மற்றும் உரங்கள் அமைச்சகம்
NIPER பிராண்ட் மேலும் மெருகடைகிறது: தேசிய மருந்தாளுமை கல்வி ஆராய்ச்சி நிறுவனங்கள்,  நாட்டில் மருந்தாளுமைப் பிரிவிலான உயர்கல்வி நிறுவனங்களில் முதல் 10 நிறுவனங்களுள் இடம்பிடித்துள்ளன.
மத்திய இரசாயன மற்றும் உரங்கள் துறை அமைச்சகத்தின் மருந்தாளுநர் துறையின் கீழ் செயல்படும் தேசிய மருந்தாளுமைக் கல்வி ஆராய்ச்சி நிறுவனங்கள்,  நாட்டில் மருந்தாளுமைப் பிரிவிலான உயர்கல்வி நிறுவனங்களில் முதல் 10 நிறுவனங்களுள் இடம்பிடித்துள்ளன.
மருந்தாளுமை, மருத்துவக்கருவிகள் துறையில், கல்வி, ஆராய்ச்சி, புதுமை ஆகியவற்றில் இந்நிறுவனங்கள் கொண்டுள்ள பொறுப்புணர்வையும், செயல்பாடுகளையும் தொடர்ந்து மேம்படுத்த வேண்டும் என்ற எண்ணத்தையும் இது வலியுறுத்திக் காட்டுகிறது. NIPER பிராண்ட் என்பதற்கு இது மேலும் மெருகூட்டுகிறது.
மத்திய இரசாயன மற்றும் உரங்கள் துறை அமைச்சர் திரு டி வி சதானந்தகவுடா மற்றும் இத்துறைக்கான மத்திய இணையமைச்சர் திரு மான்சுக் மாண்டவியா இந்த வெற்றியை அடைய அயராது பாடுபட்ட அனைத்து மாணவர்களுக்கும், ஆசிரியர்களுக்கும் பாராட்டு தெரிவித்துள்ளனர்.
பல்வேறு பிரிவுகளில் உயர்கல்வி நிறுவனங்களின் செயல்பாட்டை, விரிவான ஐந்து அம்சங்களின் அடிப்படையில் ஆய்வு செய்து இந்திய தரவரிசைப் பட்டியல் 2020 ஐ மத்திய மனித ஆற்றல் மேம்பாட்டு அமைச்சகம் வெளியிட்டுள்ளது.
இந்த தரவரிசைப் பட்டியல் குறித்து மருந்தாளுமைப் பிரிவிலுள்ள தேசிய மருந்தாளுமை கல்வி ஆராய்ச்சி நிறுவனங்கள் மகிழ்ச்சியடையலாம். நாட்டிலுள்ள 7 தேசிய மருந்தாளுமை கல்வி ஆராய்ச்சி நிறுவனங்களில் மொஹாலியில் உள்ள எஸ் ஏ எஸ் நகர் தேசிய மருந்தாளுமை கல்வி ஆராய்ச்சி நிறுவனம் மூன்றாவது இடத்தைத் தக்க வைத்துக் கொண்டுள்ளது.. ஐதராபாத் மற்றும் அகமதாபாத்தில் உள்ள தேசிய மருந்தாளுமை கல்வி ஆராய்ச்சி நிறுவனங்கள் சென்ற ஆண்டைக் காட்டிலும் இந்த ஆண்டு ஓரிடம் முன்னுக்கு வந்துள்ளன. சென்ற ஆண்டு போலவே, ஐதராபாத் 5வது இடத்தையும், அகமதாபாத் எட்டாவது இடத்தையும் பெற்றுள்ளன.
குவஹாத்தி, ராய் பரேலி, கொல்கத்தா ஆகிய இடங்களில் உள்ள தேசிய மருந்தாளுமை கல்வி ஆராய்ச்சி நிறுவனங்கள் முதன்முறையாக 11, 18, 27ஆம் இடங்களைப் பிடித்துள்ளன.
ஆண்டுதோறும் பல்வேறு பல்கலைக்கழகங்கள், கல்லூரிகள், மருத்துவக்கல்லூரிகள், சட்டம், கட்டடக்கலை, பொறியியல், மேலாண்மை, கல்வி நிறுவனங்களும் மருந்தாளுமைக் கல்வி நிறுவனங்களும் தரவரிசைப்படுத்தப்படுகின்றன
ரசாயனம் மற்றும் உரங்கள் அமைச்சகம்
அனைத்து மாநிலங்கள்/யூனியன் பிரதேசங்கள் மற்றும் மத்திய நிறுவனங்களுக்கு கூடுதலாக 2,12,540 குப்பிகள் லிப்போசோமால் அம்போடெரிசின் பி ஒதுக்கீடு செய்யப்பட்டுள்ளன: திரு டி வி சதானந்த கவுடா
அனைத்து மாநிலங்கள்/யூனியன் பிரதேசங்கள் மற்றும் மத்திய நிறுவனங்களுக்கு, கருப்பு பூஞ்சை சிகிச்சையில் பயன்படுத்தப்படும் லிப்போசோமால் அம்போடெரிசின் பி கூடுதலாக 2,12,540 குப்பிகள் ஒதுக்கீடு செய்யப்பட்டுள்ளன என மத்திய ரசாயனம் மற்றும் உரங்கள் அமைச்சர் திரு டி வி சதானந்த கவுடா இன்று அறிவித்தார்.
கருப்பு பூஞ்சையால் பாதிக்கப்பட்டுள்ள நோயாளிகளுக்கு போதுமான அளவில் மருந்துகள் கிடைப்பதற்காக சுமார் 10 லட்சம் குப்பிகள் இது வரை நாடு முழுவதும் விநியோகிக்கப்பட்டுள்ளதாக அமைச்சர் மேலும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1730975
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
லாவண்டர் பூ, காஷ்மீரின் தோடா மாவட்ட தயாரிப்பு, இந்தியாவின் நறுமண திட்டத்தின் பிறப்பிடம் தோடா: மாவட்ட மேம்பாட்டு கூட்டத்தில் மத்திய அமைச்சர் டாக்டர் ஜித்தேந்திர சிங் புகழாரம்
காஷ்மீரின் தோடா மற்றும் கிஸ்த்வர் மாவட்டங்களின் மேம்பாட்டு கூட்டத்துக்கு மத்திய அமைச்சரும் உதம்பூர், கதுவா மற்றும் தோடா மக்களவை தொகுதி எம்.பி.யுமான டாக்டர் ஜித்தேந்திர சிங் தலைமை தாங்கினார். இந்நிகழ்ச்சியில் அவர் பேசியதாவது:
பிரதமர் திரு நரேந்திர மோடியின் தலையீடு இல்லையென்றால், கிலானி-கோஹா-சுத்மஹதேவ் தேசிய நெடுஞ்சாலை உருவாகியிருக்காது. இந்த நெடுஞ்சாலை முக்கியமான இணைப்பை ஏற்படுத்தி இப்பகுதியில் வேலைவாய்ப்பை அளிக்கிறது. ரேட்டில் மற்றும் கிரு நீர்மின்சக்தி திட்டங்கள் இப்பகுதியை மின்சாரம் அதிகம் உற்பத்தி செய்யும் பகுதிகளாக மாற்றியுள்ளது. முந்தைய அரசுகளால் நிறுத்தி வைக்கப்பட்டிருந்த திட்டம், பிரதமர் நரேந்திர மோடியால் மீண்டும் தொடங்கப்பட்டது.
லாவெண்டர்  தோடா மாவட்ட தயாரிப்பு. இந்தியாவின் நிறுமன திட்டத்தில் ஊதா புரட்சியின் பிறப்பிடமாக தோடா உள்ளது. இந்தப் பூவை, ஒரு மாவட்டம், ஒரு தயாரிப்பு திட்டத்தின் கீழ் ஊக்குவிக்க முடியும். சிஎஸ்ஐஆர் -ஐஐஐஎம்-ன் நறுமண திட்டம், வளரும் விவசாயிகளுக்கு வாழ்வாதாரத்தை அளிக்கிறது. ஸ்டார்-அப் இந்தியா திட்டத்தை ஊக்குவிக்க, தொழில்முனைவோர்களை வளர்க்கிறது. ஊதா புரட்சி குறித்த விழிப்புணர்வு, பலன்கள் குறித்து நிகழ்ச்சிகளை தோடா மாவட்டம், ஜம்மு, இதர மாவட்டங்களில் நடத்த வேண்டும். அதன்பின் லாவெண்டர் விவசாயத்தின் சிறப்பம்சங்களை நாட்டின் பிறபகுதிகளுக்கு தெரிவித்து, நறுமண திட்டத்தின் கீழ் ஸ்டார்ட்-அப் நிறுவனங்களை ஊக்குவிக்க வேண்டும்.
இவ்வாறு மத்திய அமைச்சர் டாக்டர் ஜித்தேந்திர சிங் பேசினார்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://www.pib.gov.in/PressReleasePage.aspx?PRID=1800121
தொழிலாளர் மற்றும் வேலைவாய்ப்பு அமைச்சகம்
பிரதமர் ஏழைகள் நலத் திட்டத்தின் கீழ் தொழிலாளர்கள் வருங்கால வைப்பு நிதி நிறுவனம் கோவிட்-19 தொற்றுக்காக கோரப்பட்ட நிவாரண நிதி 15 நாட்களில் 3.31 லட்சம் பேருக்கு வழங்கியது
பிரதமர் ஏழைகள் நலத் திட்டத்தின் ஒரு பகுதியாக, கோவிட் -19 தொற்றைக் கட்டுப்படுத்த தொழிலாளர் வருங்கால வைப்பு நிதி திட்டத்திலிருந்து தங்கள் பணத்தை திரும்பப் பெறுவதற்காக மார்ச் 28 ம் தேதி அன்று அறிமுகப்படுத்திய சிறப்பு விதிமுறை நாட்டின் தொழிலாளர்களுக்கு சரியான நேரத்தில் நிவாரணம் அளித்துள்ளது.
இந்த திட்டம் அறிமுகப்படுத்தப்பட்டு, வெறும் 15 நாட்களே கடந்துள்ள நிலையில், தொழிலாளர்களின் வருங்கால வைப்பு நிதி நிறுவனம் 3.31 லட்சம் பேருக்கு ரூ 946.49 கோடியை வழங்கியுள்ளது. கூடுதலாக, இந்த திட்டத்தின் கீழ் டி.சி.எஸ் உட்பட விலக்கு பெற்ற தனியார் அறக்கட்டளைகளாலும் ரூ 284 கோடி விநியோகிக்கப்பட்டுள்ளது,
இந்த விதிமுறையின் கீழ், மூன்று மாதங்களுக்கான அடிப்படை ஊதியம் மற்றும் அகவிலைப்படி அல்லது தொழிலாளர் வைப்பு நிதியில் உள்ள தொகையில் 75 சதவீதம் ஆகிய இவை இரண்டில் எது குறைவானதோ, அதை திருப்பி செலுத்தத் தேவையில்லாத வகையில் பெற்றுக்கொள்ளலாம்.
தொழிலாள வைப்பு நிதி உறுப்பினர்கள் குறைந்த தொகைக்கும் விண்ணப்பிக்கலாம். இந்த தொகை முன் பணமாக வழங்கப்படுவதால், வருமான வரி விலக்கு இதற்கு பொருந்தாது.,
சுற்றுலா அமைச்சகம்
மும்பையின் போரிவலியில் உள்நாட்டுச் சுற்றுலாவை ஊக்குவிக்கும் சிறப்பு நிகழ்வு
சுற்றுலா அமைச்சகத்தின் மண்டல அலுவலகமான இந்தியச் சுற்றுலா மும்பை, ‘எங்கள் தேசத்தைப் பாருங்கள்' என்ற தலைப்பில் உள்நாட்டு சுற்றுலாவை ஊக்குவிக்கும் பிரச்சாரத்தை மும்பையின் போரிவலியில் உள்ள ரிலையன்ஸ் வணிக வளாகத்தில் டிசம்பர் 25 முதல் 31-ஆம் தேதி வரை நடத்துகிறது.
பெருந்தொற்றுக்குப் பிறகு இந்தியாவில் உள்ள சுற்றுலாத்தலங்கள் மீண்டும் திறக்கப்பட்டு வரும் நிலையில், எதிர்வரும் விடுமுறைக் காலங்கள் மற்றும் வார இறுதியில் உள்நாட்டுப் பயணிகள் தங்களுக்கு விருப்பமான சுற்றுலாத் தலங்களைத் தேர்வு செய்யும் வகையில் இந்த வணிக வளாகத்திற்கு வருகை தரும் அனைத்து வயதினருக்கும் சிறப்புச் சுற்றுலா பயணச் சலுகைகள் குறித்த விவரங்கள் வழங்கப்படுகின்றன.
ஒரே பாரதம் உன்னத பாரதம் என்னும் திட்டத்தின் கீழ் மகாராஷ்டிரா உடன் இணைந்துள்ள ஒடிசா மாநிலத்தின் சுற்றுலாத் தலங்கள் குறித்தும் ஏழு நாட்கள் நடைபெறும் இந்த நிகழ்வில் தகவல்கள் அளிக்கப்படும். மகாராஷ்டிராவின் பிரபலமான சமந்த்வாடி பொம்மைகள் மற்றும் வார்லி ஓவியங்களும் இதில் இடம்பெறும்.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1684007
விண்வெளித்துறை
மத்திய அமைச்சர் டாக்டர் ஜிதேந்திர சிங்கை இஸ்ரோவின் புதிய தலைவர் டாக்டர் எஸ்.சோமநாத் சந்தித்து “ககன்யான்” நிலைமை மற்றும் இதர எதிர்கால விண்வெளித் திட்டங்கள் குறித்து விவாதித்தார்
இந்திய விண்வெளி ஆய்வு நிறுவனம் – இஸ்ரோவின் புதிய தலைவராகப் பொறுப்பேற்றுள்ள டாக்டர் எஸ்.சோமநாத், மத்திய அறிவியல் மற்றும் தொழில்நுட்பத்துறை இணையமைச்சர் , புவி அறிவியல் துறை இணையமைச்சர் , பிரதமர் அலுவலகம், ஊழியர் நலன், மக்கள் குறை தீர்ப்பு, ஓய்வூதியங்கள், அணு சக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங்கை சந்தித்து “ககன்யான்” நிலைமை மற்றும் இதர எதிர்கால விண்வெளித் திட்டங்கள் குறித்து விவாதித்தார்.
இஸ்ரோவின் புதிய தலைவருக்கு தமது வாழ்த்துக்களைத் தெரிவித்த அமைச்சர், “ககன்யான்” எனும் விண்வெளிக்கு மனிதரை அனுப்பும் இந்தியாவின் முதலாவது திட்டம் உள்ளிட்ட வரலாற்றுச் சிறப்புமிக்க சில திட்டங்களுக்கு தலைமை ஏற்கும் சிறந்த தருணத்தில் கவுரவம் மிக்க பதவியைப் பெற்றிருப்பதாகவும் கூறினார்.
பிரதமர் நரேந்திர மோடி தலைமையின் கீழ் விண்வெளித் திட்டங்களுக்கு தனி முக்கியத்துவம் அளிக்கப்படுவதாகவும், சாலைகள், நெடுஞ்சாலைகள், ரயில்வே, சுகாதாரம், வேளாண்மை உள்ளிட்ட பல்வேறு துறைகளில் விண்வெளி தொழில்நுட்பம் இப்போது பயன்படுத்தப்படுவதாகவும் டாக்டர் ஜிதேந்திர சிங் கூறினார். அடுத்த சில ஆண்டுகளில் விண்வெளிப் பாதை வழியாக இந்தியா உயர்நிலைக்கு செல்லும் என்றும் அவர் தெரிவித்தார்.
கொவிட் தொற்று காரணமாக விண்வெளித் திட்டங்கள் தாமதமடைந்தன என்றும், இப்போது நிலைமை மீண்டும் சரியாகி இருப்பதாகவும் இஸ்ரோ தலைவர் அமைச்சரிடம் தெரிவித்தார். மனிதர் இல்லாத விண்வெளிப் பயணம் மேற்கொள்ளப்படுவதற்கு அனைத்து நடைமுறைகளும் தேவைப்படுகின்றன என்றும், மனிதர் இல்லாத முதலாவது பயணத்தைத் தொடர்ந்து “வியோ மித்ரா” எனும் இரண்டாவது பயணம் இருக்கும் என்றும் இது ரோபோவை சுமந்து செல்லும் என்றும் பின்னர் மனிதருடன் பயணம் இருக்கும் என்றும் சோமநாத் கூறினார்.
அடுத்த 3 மாதங்களில் விண்வெளிப் பயணத்திட்டங்கள் குறித்து இஸ்ரோ தலைவர் விவரித்தார். ரிக்காட் – 1ஏ பிஎஸ்எல்வி சி5 – 2 2022 பிப்ரவரியிலும், ஓஷன்சாட் – 3 ஐஎன்எஸ் 2பி ஆனந்த் பிஎஸ்எல்வி சி53 2022 மார்ச் மாதத்திலும் எஸ்எஸ்எல்வி – டி1 மைக்ரோசாட் 2022 ஏப்ரலிலும் செலுத்தப்பட இருப்பதாக அவர் கூறினார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அமைச்சர் டாக்டர் ஜிதேந்திர சிங்கை சந்தித்த மத்திய தலைமைச் செயலக அதிகாரிகள் தூதுக்குழு உரிய நேர பதவி உயர்வு உள்ளிட்டவை பற்றி விவாதித்தது
பிரதமர் அலுவலகம், ஊழியர் நலன், மக்கள் குறைதீர்ப்பு மற்றும் ஓய்வூதியத்துறை இணை அமைச்சர் டாக்டர் ஜிதேந்திர சிங்கை சந்தித்த மத்திய தலைமைச் செயலக அதிகாரிகள் தூதுக்குழு உரிய நேர பதவி உயர்வு உள்ளிட்டவை பற்றி விவாதித்தது.
மத்திய அரசின் மாற்றுப் பணியில் தொடர்வதற்கு 9 ஆண்டு சேவை என்ற பிரிவை தளர்த்த வேண்டும் என்று இந்தக் குழுவின் உறுப்பினர்கள் தெரிவித்தனர். அக்டோபர் ஒன்றாம் தேதியை மத்திய தலைமைச் செயலக சேவைகள் தினமாக அறிவிக்க வேண்டும் என்றும் அமைச்சரிடம் அவர்கள் வேண்டுகோள் விடுத்தனர்.
இந்த தூதுக் குழுவினரின் கோரிக்கைகளை பொறுமையுடன் கேட்டுக் கொண்ட அமைச்சர் டாக்டர் ஜிதேந்திர சிங், நீதிமன்றங்களில் நிலுவையில் உள்ள வழக்குகள் உட்பட நிலுவைப் பிரச்சனைகள் அனைத்தையும் ஆய்வு செய்ய நடவடிக்கைகள் எடுக்கப்படும் என்று உறுதியளித்தார்.
3 ஆண்டுகளுக்கு முன் ஊழியர் நலன் மற்றும் பயிற்சித்துறை பல்வேறு துறைகளைச் சேர்ந்த சுமார் நான்காயிரம் அலுவலர்களுக்கு பல்வேறு நிலைகளில் பதவி உயர்வு அளிக்கப்பட்டதை அவர் நினைவு கூர்ந்தார்.
நிர்வாக முறையை மேம்படுத்த பழைய முறையிலிருந்து அதிகாரிகள் வெளியே வந்து புதுமையான சிந்தனையுடன் செயல்பட வேண்டும் என்று டாக்டர் ஜிதேந்திர சிங் கேட்டுக்கொண்டார்.
மேலும் விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1796537
-----
(Visitor Counter : 110
தேர்தல் ஆணையம்
இந்திய குடியரசுத் தலைவராக திருமதி திரௌபதி முர்மு தேர்ந்தெடுக்கப்பட்டுள்ளார்
குடியரசுத் தலைவர் தேர்தலுக்கான நடைமுறை குறித்து 2022 ஜூன் 15 அன்று வெளியிடப்பட்ட அரசிதழ் அறிவிக்கை இன்று நிறைவுக்கு வந்தது. இதையடுத்து இந்தியக் குடியரசின் 15-வது குடியரசுத் தலைவராக திருமதி திரௌபதி முர்மு தேர்ந்தெடுக்கப்பட்டதற்கான சான்றிதழில் தலைமைத் தேர்தல் ஆணையர் திரு ராஜீவ் குமார், தேர்தல் ஆணையர் திரு அனுப் சந்திர பாண்டே ஆகியோர் கையெழுத்திட்டனர். இதன் பிறகு சான்றிதழின் நகல் முதுநிலை துணைத் தேர்தல் ஆணையர் திரு தர்மேந்திர ஷர்மா, முதுநிலை முதன்மைச் செயலாளர் திரு நரேந்திரா என் பட்டோலியா ஆகியோரால் மத்திய உள்துறை செயலாளரிடம் ஒப்படைக்கப்பட்டது. 2022 ஜூலை 25 அன்று இந்தியாவின் புதிய குடியரசுத் தலைவர் பதவியேற்பு விழாவின் போது இந்த சான்றிதழ் வாசிக்கப்படும்.
நடைபெற்ற தேர்தலில் சிறப்பான ஒத்துழைப்பை அளித்த தேர்தல் அதிகாரி / உதவி தேர்தல் அதிகாரிகள், தலைமை தேர்தல் அதிகாரிகள், தேர்தல் ஆணைய பார்வையாளர்கள், தில்லி காவல்துறை, சிஐஎஸ்எஃப், டிஜிசிஏ, பிசிஏஎஸ் என ஒட்டுமொத்த குழுவினருக்கும் தனது முழுமையான பாராட்டுக்களை தேர்தல் ஆணையம் பதிவு செய்தது.
முன்னதாக 2022 ஜூலை 18 அன்று நடைபெற்ற வாக்குப்பதிவின் போது தகுதிபெற்ற 4796 வாக்காளர்களில்  4754 வாக்காளர்கள்  வாக்குப்பதிவு செய்தனர். பதிவான வாக்குகள் எண்ணப்பட்டபின் மாநிலங்களவை தலைமைச்செயலாளருமான தேர்தல் அதிகாரி 2022 ஜூலை 21 அன்று இந்தியாவின் அடுத்த குடியரசுத் தலைவராக திருமதி திரௌபதி முர்மு தேர்ந்தெடுக்கப்பட்டார் என்பதை அறிவித்தார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ஹட்கோ நிறுவனம் வழங்கிய ஐந்து ஆம்புலன்ஸ்களை தில்லியில் உள்ள மருத்துவமனையிடம் ஒப்படைத்தார் ஹர்தீப் சிங் பூரி
பெருநிறுவனங்களின் சமூகப் பொறுப்புத் திட்டத்தின்  கீழ் ஹட்கோ நிறுவனம் வழங்கிய ஐந்து அதிநவீன ஆம்புலன்ஸ்களை தில்லியில் உள்ள ஐந்து மருத்துவமனைகளிடம் மத்திய வீட்டுவசதி மற்றும் நகர்ப்புற விவகாரங்கள் துறை அமைச்சர் திரு ஹர்தீப் சிங் பூரி இன்று ஒப்படைத்தார்.
இந்த ஆம்புலன்ஸ்களின் சாவிகளை அடல் பிஹாரி வாஜ்பாய் மருத்துவ அறிவியல் கழகம், டாக்டர் ராம் மனோகர் லோகியா மருத்துவமனை, விஎம்எம்சி மருத்துவமனை. சப்தர்ஜங் மருத்துவமனையின் கண்காணிப்பாளர்களிடம் மத்திய அமைச்சர் திரு ஹர்தீப் சிங் பூரி வழங்கிக் கொடியசைத்துத் தொடங்கி வைத்தார். இந்நிகழ்ச்சியில் ஹட்கோ நிறுவனத்தலைவர் திரு கம்ரான் ரிஸ்வி மற்றும் வீட்டுவசதி மற்றும் நகர்ப்புற விவகாரங்கள் அமைச்சக அதிகாரிகள் கலந்து கொண்டனர்.
இந்த ஆம்புலன்ஸ் வாகனம் ஒன்றின் விலை ரூ.42.13 லட்சம் இதில் உயிர் காக்கும் சாதனங்கள் உட்பட அனைத்து வசதிகளும் உள்ளன. ஹட்கோ நிறுவனம் ஏற்கனவே பத்து ஆம்புலன்ஸ் வாகனங்களை பல மாநிலங்களில் உள்ள மருத்துவமனைகளுக்கு வழங்கியுள்ளது. இந்நிகழ்ச்சியில் பேசிய மத்திய அமைச்சர் திரு ஹர்தீப் சிங் பூரி, பெருநிறுவனங்களில் சமூகப் பொறுப்பு நடவடிக்கையில்  ஹட்கோ நிறுவனம் செய்த பணி மிகச் சிறப்பானது எனக் கூறினார். பிரதமர் திரு நரேந்திர மோடித் தலைமையின் கீழ் 100 கோடி கொரொனாத் தடுப்பசிகளைச் செலுத்தி இந்தியா நேற்று சாதனைப் படைத்தது. இது நாட்டுக்கு மிகப் பெருமையான விஷயம். இந்த நடவடிக்கையை ஒட்டு மொத்த உலகமும் பாராட்டுகிறது என்று திரு ஹர்தீப் சிங் பூரி தெரிவித்தார். சுகாதாரத்துறையில் இந்தப் பிரமாண்ட சாதனையில் ஈடுபட்ட முன்கள சுகாதாரப் பணியாளர்களுக்கு அவர் நன்றி தெரிவித்தார். பிஎம் கேர்ஸ் நிதியின் கீழ் பிஎஸ்ஏ ஆக்சிஜன் ஆலைகளைப் பிரதமர் சமீபத்தில் தொடங்கி வைத்தார் எனவும் இதே போன்ற ஆலைகளை எண்ணெய் மற்றும் எரிவாயு நிறுவனங்களும் வழங்கின என்றும் அவர் தெரிவித்தார். நாட்டின் சுகாதாரத்துறையை வலுப்படுத்துவதில் கூட்டு முயற்சிகளைப் பாராட்டிய அவர், இந்தப் பணி மற்றும் முயற்சிகள் தொடரும் என அவர் தெரிவித்தார்.
விவசாயத்துறை அமைச்சகம்
2020 ஏப்ரல் 11 முதல் ஆகஸ்ட் 8 வரை 10 மாநிலங்களின் 5.22 லட்சத்துக்கும் அதிகமான ஹெக்டேர் பரப்பில் வெட்டுக்கிளிக் கட்டுப்பாட்டு நடவடிக்கைகள் மேற்கொள்ளப்பட்டுள்ளன.
2020 ஏப்ரல் 11 தொடங்கி ஆகஸ்ட் 8 வரை, ராஜஸ்தான், மத்தியப் பிரதேசம், குஜராத் , பஞ்சாப், உத்தரப் பிரதேசம், அரியானா ஆகிய மாநிலங்களில், 2,58,406 ஹெக்டேர் பரப்பில், வெட்டுக்கிளி வட்டார அலுவலகங்களால் கட்டுப்பாட்டு நடவடிக்கைகள் எடுக்கப்பட்டுள்ளன. ஆகஸ்ட் 9, 2020 வரை, ராஜஸ்தான் , மத்தியப் பிரதேசம், குஜராத் , பஞ்சாப், உத்தரப்பிரதேசம், மகாராஷ்டிரா, சத்தீஸ்கர், அரியானா, உத்தரகாண்ட், பீகார் ஆகிய மாநிலங்களில், 2,64, 491 ஹெக்டேர் பரப்பில் வெட்டுக்கிளிக் கட்டுப்பாட்டு நடவடிக்கைகள் மேற்கொள்ளப்பட்டுள்ளன.
நேற்று பகல் மற்றும் இரவு நேரங்களில், ராஜஸ்தானின் பார்மர்,ஜோத்பூர், பிக்கானிர், நாகவுர், சுரு, அனுமான்கர், ஶ்ரீ கங்காநகர் ஆகிய 7 மாவட்டங்களில் , 46 இடங்களிலும், குஜராத் மாநிலம் கட்ச் மாவட்டத்தின் ஒரு இடத்திலும் வெட்டுக்கிளிகளுக்கு எதிரான நடவடிக்கைகள் எல்சிஓ-க்களால் எடுக்கப்பட்டன.
ராஜஸ்தான், குஜராத் ஆகிய மாநிலங்களில், தற்போது, 104 கட்டுப்பாட்டுக் குழுக்கள் , தெளிப்பு வாகனங்களுடன் பணியில் ஈடுபடுத்தப்பட்டுள்ளன. மேலும், 200-க்கும் அதிகமான மத்திய அரசுப் பணியாளர்களும் வெட்டுக்கிளிக் கட்டுப்பாட்டு நடவடிக்கைகளில் ஈடுபட்டுள்ளனர். மேலும், ராஜஸ்தானின், பார்மர், ஜெய்சால்மர், பிக்கானிர், நாகவுர், பாலோடி ஆகியவற்றில் , உயர்ந்த மரங்களில் வெட்டுக்கிளிகளை அழிக்கும் வகையில், பூச்சிக் கொல்லிகளைத் தெளித்து, சிறப்பான செயல்பாட்டுக்காக, 15 ட்ரோன்களும் இதில் ஈடுபடுத்தப்பட்டுள்ளன. தேவைக்கு ஏற்ப ராஜஸ்தானின், பாலைவனப் பகுதிகளில் மணி ஹெலிகாப்டரும் பயன்படுத்தப்படுகிறது. எம்ஐ -17 ரக ஹெலிகாப்டர் மூலம் வெட்டுக்கிளி அழிப்பு நடவடிக்கையில் இந்திய விமானப்படையும் ஈடுபட்டுள்ளது.
மத்தியப்பிரதேசம், குஜராத் , உத்தரப்பிரதேசம், மகாராஷ்டிரா, சத்தீஸ்கர், அரியானா, பீகார் ஆகிய மாநிலங்களில், குறிப்பிடத்தக்க அளவுக்கு பயிர் இழப்பு இல்லை என கூறப்படுகிறது. இருப்பினும், ராஜஸ்தானின் சில மாவட்டங்களில் சிறு அளவுக்கு பயிர் இழப்பு ஏற்பட்டுள்ளதாகத் தகவல்கள் வந்துள்ளன.
நேற்று  , ராஜஸ்தானின் பார்மர்,ஜோத்பூர், பிக்கானிர், நாகவுர், சுரு, அனுமான்கர், ஶ்ரீ கங்காநகர் ஆகிய இடங்களிலும், குஜராத் மாநிலம் கட்ச் மாவட்டத்திலும், வெட்டுக்கிளிகள் பரவலாக இருந்தது தெரிய வந்தது.
உணவு மற்றும் விவசாய அமைப்பின் 2020 ஆகஸ்ட் 7 ,வெட்டுக்கிளி நிலவரப்படி, ஆப்பிரிக்காவின் ஹார்ன், ஏமன் உள்ளிட்ட பல்வேறு நாடுகளில் பாலைவன வெட்டுக்கிளிகள் தொடர்ந்து கூட்டம் கூட்டமாக இருப்பதும், இந்தியா-பாகிஸ்தான் எல்லையின் இருபக்கத்திலும் கோடை இனப்பெருக்கம் நடைபெற்று வருவதும் தெரிய வந்திருப்பதாகக் கூறப்பட்டுள்ளது.
தென் மேற்கு ஆசிய நாடுகளின்  பாலைவன வெட்டுக்கிளிகள் குறித்த வாராந்திர மெய்நிகர் கூட்டத்திற்கு எப்ஏஓ ஏற்பாடு செய்துள்ளது. இதுவரை , இந்த ரநாடுகளின் தொழில்நுட்ப அதிகாரிகளின் 20 மெய்நிகர் கூட்டங்கள் நடைபெற்றுள்ளன.
------------------------------------------------------------
(Visitor Counter : 178